sasicodes/solvari-1 huggingface dataset:
எனக்குப் பிரியமான நாட்டுமக்களே நமது தேசத்தில் மட்டுமல்ல எப்போதெல்லாம் உலகின் பிரபலமான புனித இடங்கள் பற்றிய பேச்சு எழுகிறதோ அப்போதெல்லாம் கேரளத்தின் சபரிமலை கோயில் பற்றிய பேச்சும் இடம்பெறுவது இயல்பான விஷயம் இல்லையா ஐயப்பனின் அருளைப் பெற உலகப்பிரசித்தி பெற்ற இந்தக் கோயிலுக்கு ஒவ்வொரு ஆண்டும் கோடிக்கணக்கான பக்தர்கள் வருகிறார்கள்.
இந்த அளவு எண்ணிக்கையில் பக்தர்கள் வரும் இடத்தில் இத்தனை மகத்துவம் நிறைந்த இந்த புனிதத் தலத்தில் தூய்மையைப் பேணுவது என்பது எத்தனை பெரிய சவாலாக இருக்கும்?
மலைகளுக்கும் காடுகளுக்கும் இடையே அமைந்திருக்கும் இத்தகைய இடத்தைத் தூய்மையாக வைத்திருப்பது எத்தனை சிரமமானது என்பதை நீங்களே கற்பனை செய்து கொள்ளுங்கள்.
ஆனால் தூய்மையை எப்படி கலாச்சாரமாக மாற்றுவது பிரச்சினையைத் தீர்க்கவொரு வழியை எப்படித் தேடுவது மக்கள் பங்களிப்பை எப்படி சக்தியாக மாற்றுவது என்பதற்கு சபரிமலைக் கோயில் ஒரு எடுத்துக்காட்டாகத் திகழ்கிறது.
விஜயன் என்ற காவல்துறை அதிகாரி புண்ணியம் பூங்காவனம் என்ற ஒரு செயல்திட்டத்தைத் தொடக்கினார் இதன்படி தூய்மை பற்றிய விழிப்புணர்வை ஊட்ட தூய்மை இயக்கத்தை ஆரம்பித்தார்.
வரும் யாத்ரீகர்கள் தூய்மைப் பணியில் உடல்ரீதியான ஏதாவது ஒரு பங்களிப்பை அளிக்கவில்லையென்றால் அவர்களது யாத்திரை நிறைவு பெறாது என்பது போன்றதொரு பாரம்பரியத்தை அவர் ஏற்படுத்தினார்.
ஒவ்வொரு யாத்ரீகரும் ஐயப்பனுக்கு செய்யப்படும் பூஜை இது என்று கருதி சிறிதளவேனும் நேரத்தைத் தூய்மைப்பணியில் ஒதுக்குகிறார்கள் பணியாற்றுகிறார்கள் மாசுகளை அகற்ற சேவையில் ஈடுபடுகிறார்கள்.
ஒவ்வொரு நாள் காலையும் இங்கே காணப்படும் தூய்மை நிறைந்த காட்சி மிக அலாதியானதாக இருக்கிறது அனைத்து தீர்த்தயாத்ரீகர்களும் இதில் தங்களை இணைத்துக் கொள்கிறார்கள்.
ஒருவர் எத்தனை தான் பெரிய பிரபலமாக இருந்தாலும் எத்தனை பெரிய செல்வந்தராக இருந்தாலும் எத்தனை பெரிய அதிகாரியாக இருந்தாலும் ஒவ்வொருவரும் ஒரு எளிய யாத்ரீகர் என்ற வகையில் இந்த புண்ணியம் பூங்காவனம் நிகழ்ச்சியில் பங்கெடுத்துக் கொள்கிறார்கள்.
சபரிமலையில் இந்த அளவு முன்னேற்றம் கண்டுள்ள இந்த புண்ணியம் பூங்காவனம் இயக்கம் ஒவ்வொரு யாத்ரீகரின் யாத்திரையிலும் இணைபிரியா அங்கமாகி விட்டது.
நகரங்களில் திறந்தவெளியில் மலஜலம் கழிப்பதிலிருந்து விடுபடுதல் குப்பைகள் சேகரிப்பு குப்பைகளைக் கொண்டு செல்லும் வாகனங்கள் அமைப்பு அறிவியல்ரீதியாக குப்பைகளைப் பதப்படுத்தல் நடத்தையில் மாற்றம் ஏற்படுத்த செய்யப்படும் முயற்சி திறன் உருவாக்கமும் தூய்மைக்காக செய்யப்பட்டிருக்கும் புதுமையான முனைவுகளும் இந்தப்பணியில் மக்கள் பங்களிப்பு ஆகியன இந்த ஆய்வில் கணக்கில் கொள்ளப்படும் அளவீடுகளாக இருக்கும்.
நகரின் தூய்மை என்பதை மக்களின் இயல்பாக நகரின் இயல்பாக ஆக்கும் வகையில் அனைத்து அமைப்புக்களும் நகரங்களாலேயே ஏற்படுத்தப்பட்டிருக்கின்றனவா என்பதும் கருத்தில் கொள்ளப்படும்.
இனிவரும் நாட்களில் தூய்மை பற்றிய ஆய்வு நடைபெற இருக்கிறது இதில் நீங்களெல்லாரும் முன்வந்து பங்கேற்க வேண்டும் என்பதே நான் ஒவ்வொரு குடிமகன் முன்பாக வைக்கும் விண்ணப்பம்.
உங்கள் நகரம் பின்தங்கிவிடக் கூடாது உங்கள் தெருவோ பகுதியோ பின்தங்கிப் போய்விடக் கூடாது என்று எண்ணி நீங்கள் பொறுப்பேற்க வேண்டும்.
வீடுகளில் மக்கும் குப்பைக்கென பச்சைக் குப்பைத்தொட்டியும் மக்காக் குப்பைக்காக நீலக் குப்பைத்தொட்டியும் இப்போது உங்களுக்குப் பழக்கப்பட்டிருக்கும் என்று நான் நம்புகிறேன்.
இந்த ஆய்வின் அடிப்படையில் நகரங்களின் தரநிலை நிர்ணயம் செய்யப்படும் போது உங்கள் நகரத்தில் மக்கள் தொகை ஒரு லட்சத்துக்கும் அதிகமாக இருந்தால் தேசஅளவிலான தரநிலையும் ஒரு லட்சத்துக்கும் குறைவான மக்கள்தொகை கொண்டதாக இருந்தால் பகுதி அளவிலான தரநிலையும் அளிக்கப்படும் இதில் உங்கள் நகரம் மிகச்சிறப்பான தரநிலையை எட்ட வேண்டும் என்பதே உங்கள் கனவாக இருக்க வேண்டும் இதை நோக்கியே உங்கள் முயற்சிகள் மேற்கொள்ளப்பட வேண்டும்.
வாருங்கள் இந்தத் தீர்மானத்தோடு நாம் மீண்டும் ஒருமுறை அண்ணலை நினைவில் இருத்தி தூய்மையான பாரதம் என்ற உறுதிப்பாட்டை மேற்கொண்டு மனோதிடத்துடன் செயலில் ஈடுபடுவோம்.
என் பாசம்மிகு நாட்டுமக்களே சில விஷயங்கள் பார்க்கச் சிறியனவாக இருக்கலாம் ஆனால் சமுதாயரீதியாக நமது அடையாளம் தொலைவான இடங்களிலும் தாக்கத்தை ஏற்படுத்தக்கூடியனவாக அமைந்து விடுகின்றன.
யாராவது ஒரு இஸ்லாமியப் பெண் ஹஜ் யாத்திரை மேற்கொள்ள விரும்பினால் அவர் மஹ்ரம் அல்லது தனது ஆண் காப்பாளர் இல்லாமல் செல்ல முடியாது என்ற விஷயம் என் கவனத்திற்கு கொண்டு வரப்பட்டது.
கேரளம் முதல் வட இந்தியா வரை தேசத்தின் பல்வேறு பாகங்களிலிருந்தும் பெண்கள் ஹஜ் யாத்திரை மேற்கொள்ள ஆர்வம் தெரிவித்திருக்கிறார்கள்.
இப்படி தனியே யாத்திரை மேற்கொள்ள விண்ணப்பித்திருக்கும் அனைத்துப் பெண்களுக்கும் ஹஜ் யாத்திரை செல்ல அனுமதி அளிப்பதை உறுதி செய்ய சிறுபான்மையினர் நல அமைச்சகத்துக்கு அறிவுறுத்தப்பட்டிருக்கிறது.
பொதுவாக ஹஜ் செல்லும் யாத்ரீகர்கள் குலுக்கல் முறையில் தேர்ந்தெடுக்கப்படுவார்கள் ஆனால் தனியே செல்ல விரும்பும் பெண்களை இந்தக் குலுக்கல் முறையிலிருந்து விலக்கி வைக்க வேண்டும் அவர்களை தனிச்சிறப்பான பிரிவாகக் கருதி வாய்ப்பளிக்க வேண்டும் என்று அறிவுறுத்தப்பட்டிருக்கிறது.
பாரதத்தின் வளர்ச்சிப் பயணம் நமது பெண்கள் சக்தியின் பலத்தாலும் அவர்களின் அறிவுத்திறத்தாலும் தான் முன்னேற்றம் கண்டு வருகிறது மேலும் முன்னேற்றம் காணவிருக்கிறது என்பதை நான் முழு நம்பிக்கையோடு தெரிவிக்கிறேன் இது என் மனவுறுதிப்பாடு.
ஆண்களுக்குச் சரிநிகராக அதிகாரங்களும் வாய்ப்புக்களும் பெண்களுக்கும் கிட்ட வேண்டும் என்பதை நோக்கியே நமது நீடித்த முயற்சி அமைய வேண்டும் அவர்களும் வளர்ச்சிப் பாதையில் அப்போது தான் ஆண்களுக்கு இணையாக முன்னேற்றம் காண்பார்கள்.
இந்த ஆண்டு குடியரசுத் திருநாள் கொண்டாட்டங்களில் ஆசியான் அமைப்பில் இருக்கும் பத்து நாடுகளின் தலைவர்களும் முக்கிய விருந்தினர்களாக பாரதம் வரவிருக்கிறார்கள்.
சொல்லப் போனால் நமது ஒவ்வொரு பண்டிகையுமே ஏதோ ஒரு வகையில் இயற்கையோடு இணைந்தே இருக்கின்றது என்றாலும் பன்முகத்தன்மை நிறைந்த நமது கலாச்சாரத்தில் இயற்கையின் இந்த அற்புதமான நிகழ்வை பல்வேறு வகைகளில் கொண்டாடும் பழக்கம் இருக்கிறது.
பஞ்சாபிலும் வடமாநிலங்களிலும் லோஹ்ரீயின் ஆனந்தம் பெருக்கெடுக்கிறது என்றால் உத்திரப் பிரதேசத்திலும் பீகாரிலும் கிச்சடீ மற்றும் தில் சங்க்ராந்தி வருவது எதிர்நோக்கப்படுகிறது.
ராஜஸ்தானில் சங்க்ராந்த் என்பார்கள் அசாமில் மாக்பிஹூ என்பார்கள் தமிழ்நாட்டில் பொங்கல் எனப் போற்றுவார்கள் இவை அனைத்தும் தங்களுக்கே உரிய சிறப்புத்தன்மைகள் பெற்றவை இவற்றுக்கென பிரத்யேகமான மகத்துவம் இருக்கின்றது.
பெயரளவில் இவை வேறுபட்டிருந்தாலும் இவற்றின் அடிநாதமாக விளங்கும் தத்துவம் என்னவோ ஒன்று தான் இயற்கையுடனும் விவசாயத்துடனான பிணைப்பு.
டைம்ஸ் குழுவினரின் விஜய் கர்நாடகா செய்தித்தாள் சிறுவர்கள் பற்றி ஒரு இதழ் வெளியிட்டது இதில் அவர்கள் தேசத்தின் பிரதமருக்குக் கடிதம் எழுதுமாறு சிறுவர்களிடம் கேட்டுக் கொண்டார்கள்.
இந்தச் சின்னஞ்சிறுவர்கள் தேசத்தின் பிரச்சினைகளைப் பற்றித் தெரிந்து வைத்திருந்தார்கள் தேசத்தில் நடைபெற்றுவரும் விவாதங்கள் பற்றி நன்கு அறிந்திருந்தார்கள்.
வடக்கு கர்நாடகாவைச் சேர்ந்த கீர்த்தி ஹெக்டே டிஜிட்டல் இந்தியா மற்றும் ஸ்மார்ட் சிட்டி திட்டத்தைப் பாராட்டிய அதே நேரத்தில் நமது கல்விமுறையில் மாற்றம் ஏற்படுத்த வேண்டிய தேவையைப் பற்றியும் இன்றைய காலகட்டத்தில் வகுப்பறைப் படிப்பு மீது குழந்தைகளுக்கு நாட்டமில்லை என்றும் அவர்களுக்கு இயற்கையைப் பற்றித் தெரிந்து கொள்வதில் ஆர்வம் அதிகம் இருப்பதாகவும் தெரிவித்தார்.
குழந்தைகளுக்கு நாம் இயற்கைப் பற்றிய தகவல்களை அளித்தோமேயானால் எதிர்காலத்தில் இயற்கை பாதுகாப்பில் அவர்கள் பேருதவியாக இருக்க வாய்ப்பு இருக்கிறது.
லக்ஷ்மேஸ்வராவிலிருந்து ரீடா நதாஃப் என்ற குழந்தை தான் ஒரு இராணுவ வீரரின் மகள் என்றும் இது தனக்குப் பெருமிதம் அளிப்பதாகவும் எழுதியிருக்கிறாள்.
தொலைவில் இருப்பதாகவும் இதனால் தன் வீட்டிலிருந்து சீக்கிரமாகக் கிளம்பவேண்டியிருப்பதாகவும் பள்ளியிலிருந்து வீடுதிரும்ப இரவு ஆகிவிடுவதாகவும் இதனால் தன்னால் தன் நண்பர்களுடன் நேரத்தைக் கழிக்க முடிவதில்லை என்றும் எழுதியிருக்கிறார்.
நாட்டு மக்களே ஒரு செய்தித்தாள் இப்படிப்பட்ட முனைப்பை எடுத்திருப்பது எனக்கு மகிழ்ச்சியை அளிக்கிறது இந்தக் கடிதங்கள் என்னை வந்து அடைந்திருக்கின்றன அவற்றைப் படிக்கும் வாய்ப்பும் எனக்குக் கிட்டியிருக்கிறது.
அந்த விவாதங்களைப் படிப்பவர்களுக்கு அந்த விவாதங்களில் தேசத்தின் பொருட்டு தொனிக்கும் அவர்களின் அர்ப்பணிப்பு உணர்வு எப்படிப்பட்டதாக இருந்தது என்பது நன்கு விளங்கும்.
பன்முகத்தன்மை நிறைந்த நமது தேசத்திற்கென ஒரு அரசியலமைப்புச்சட்டத்தை இயற்ற அவர்கள் எத்தனை கடுமையாக உழைத்திருப்பார்கள் என்று தெரியுமா?
புரிந்துணர்வோடும் தொலைநோக்குப் பார்வையோடும் தேசம் அடிமைத்தளைகளிலிருந்து விடுபட்டுக் கொண்டிருக்கும் வேளையில் அவர்கள் இதைச் செய்தார்கள்.
இந்த அரசியலமைப்புச்சட்டம் காட்டும் ஒளியின் துணைகொண்டு அரசியலமைப்புச் சட்டத்தை அளித்தவர்களின் தெளிவான சிந்தனைகளை மனதில் தாங்கிப் புதிய பாரதம் அமைப்பது நம் அனைவரின் கடமையாகும்.
இதில் ஒவ்வொரு குடிமகன் ஏழையாகட்டும் தாழ்த்தப்பட்டவராகட்டும் பிற்படுத்தப்பட்டவராகட்டும் மறுக்கப்பட்டவராகட்டும் பழங்குடியினராகட்டும் பெண்களாகட்டும் அனைவரின் அடிப்படை உரிமைகளும் பாதுகாக்கப்பட்டிருக்கின்றன அவர்களின் நலன்களுக்குப் பாதுகாப்பு அளிக்கப்பட்டிருக்கின்றது.
இன்று நாம் பாரதத்தின் அரசியலமைப்புச்சட்டம் அளிக்கும் பெருமிதத்தை அனுபவித்துக் கொண்டிருக்கிறோம் இதை அமைப்பதில் பாபாசாகேப் அம்பேத்கர் அவர்களின் செயல்திறன்மிக்க தலைமையின் அழியாத முத்திரை பதிக்கப்பட்டிருக்கிறது.
வீரம்நிறைந்த குடிமக்கள் காவல்துறையினர் பாதுகாப்புப்படையினர் என உயிர்துறந்த அனைவரையும் தேசம் நினைவுகூர்கிறது அஞ்சலி செலுத்துகிறது.
தீவிரவாதம் என்பது இன்று உலகம் முழுக்கப் பரவியிருக்கும் ஒன்று தினந்தினம் ஏதாவது ஒரு சம்பவம் நடந்து கொண்டிருக்கிறது ஒரு அதிபயங்கரமான வடிவத்தில் அது நடைபெறுகிறது.
ஆனால் சில ஆண்டுகள் முன்பாக உலக அரங்கில் பாரதம் தீவிரவாதம் பற்றிப் பேசிய பொழுது தீவிரவாதத்தின் பயங்கரங்களை எடுத்துரைத்த பொழுது இதை உலகில் பலர் தீவிரமாக எடுத்துக் கொள்ளவில்லை.
ஆனால் இன்று தீவிரவாதம் அவர்கள் நாட்டுக்கதவுகளைத் தட்டும் வேளையில் உலக அரசுகள் தீவிரவாதத்தை மிகப்பெரியதொரு சவாலாகக் காண்கிறார்கள்.
பகவான் புத்தர் பகவான் மகாவீரர் குரு நானக் காந்தியடிகள் ஆகியோர் பிறந்த மண் இது இந்த மண் அஹிம்சை அன்பு ஆகியவற்றை உலகிற்கு அளித்திருக்கிறது.
தீவிரவாதமும் பயங்கரவாதமும் நமது சமுதாய அமைப்பைப் பலவீனப்படுத்தி அதை சின்னாபின்னமாக்கும் பயங்கரமான முயற்சியில் ஈடுபட்டு வருகின்றன.
சிந்து நதியாகட்டும் கங்கையாகட்டும் யமுனையாகட்டும் சரஸ்வதியாகட்டும் நமது நதிகளும் கடலும் பொருளாதாரம் போர்த்திறம் என இருவகைகளிலும் மகத்துவம் வாய்ந்தவை.
சோழ சாம்ராஜ்ஜியத்தின் விரிவாக்கத்தில் அதைப் பொருளாதார பெருஞ்சக்தியாக ஆக்குவதில் அவர்களின் கடற்படையின் பெரும்பங்கு இருந்தது.
சிவாஜி மகராஜின் சாம்ராஜ்ஜியத்தோடு தொடர்புடைய பல கோட்டைகள் சிந்து துர்க்கம் முருட் ஜஞ்ஜீரா ஸ்வர்ண துர்க்கம் போன்றவை சமுத்திரக்கரைகளில் அமைந்திருந்தன அல்லது சமுத்திரத்தால் சூழப்பட்டிருந்தன.
கடற்படை என்றாலே வெறும் யுத்தம் மட்டுமே நம் கருத்துகளில் இடம் பிடிக்கிறது ஆனால் பாரதத்தின் கடற்படை மனிதநேய செயல்களிலும் கூட பெரிய அளவில் உதவியிருக்கிறது.
இந்த ஆண்டு ஜூன் மாதத்தில் வங்காளதேசம் மற்றும் மியான்மரில் மோரா சூறாவளி பேரிடர் ஏற்பட்ட போது நமது கடற்படைக் கப்பலான ஐ.என்.எஸ்.
ஜூன் மாதம் பப்புவா நியூ கினியா அரசு நம்மிடம் அவசர உதவி கோரித் தகவல் அனுப்பிய போது அவர்களின் மீன்பிடிப் படகுகளில் இருந்த மீனவர்களைக் காப்பதில் நமது கடற்படையினர் உதவி புரிந்தனர்.
ஃபிஜி நாட்டுக்கு மருத்துவ உதவிகளைக் கொண்டு சேர்ப்பதாகட்டும் உடனடி நிவாரணமாகட்டும் அண்டை நாடுகளுக்கு சங்கடம் ஏற்படும் வேளைகளில் மனிதநேய உதவிகளைக் கொண்டு சேர்ப்பதாகட்டும் நமது கடற்படை என்றுமே நாட்டுக்குப் பெருமை சேர்க்கும் வகையில் செயல்பட்டு வந்திருக்கிறது.
தரைப்படையாகட்டும் நமது கடற்படையாகட்டும் விமானப்படையாகட்டும் நமது வீரர்களின் தைரியம் வீரம் சாகசம் பராக்கிரமம் தியாகம் ஆகியன ஒவ்வொரு குடிமகனின் வணக்கத்துக்கும் உரியனவாக அவை இருக்கின்றன.
தேசத்தின் குடிமக்களை அணுகி இராணுவத்தினர் தொடர்பான விஷயங்களைப் பகிர்ந்து கொள்வது மக்களிடம் விழிப்புணர்வு ஏற்படுத்துவது போன்றவை மகிழ்ச்சி தருகின்றன.
நமது அண்டைப்புறத்தில் இராணுவப்படையினரோடு தொடர்புடைய நமக்குத் தெரிந்தவர்களிடத்தில் அவர்களின் அனுபவங்களை அவர்களின் சாகசச் செயல்களை அவற்றோடு தொடர்புடைய காணொளிகளை படங்களை யில் தரவேற்றம் செய்யுங்கள்.
நமது புதிய தலைமுறையினர் நமது இராணுவத்தின் அனைத்து வீரர்களின் நலனுக்காகவும் நிதிசேர்ப்பில் ஈடுபடும் சந்தர்ப்பத்தை கொடிநாள் வாரம் நமக்கு அளிக்கிறது.
இந்த நிதி படைவீரர்களின் நலவாரியம் வாயிலாக போரில் உயிர்த்தியாகம் புரிந்த வீரர்களின் குடும்பத்தினருக்கும் காயமடைந்தவரின் நலனுக்காகவும் அவர்களின் மறுவாழ்வுக்காகவும் செலவு செய்யப்படுகிறது.
நமது கலாச்சாரம் இதைப் பற்றி முன்னமேயே சிந்தித்திருக்கிறது இதனால் தான் மண்ணின் மகத்துவம் குறித்து பண்டைய காலத்தில் விழிப்புணர்வை ஊட்டியிருக்கிறார்கள்.
நமது பாரம்பரியத்தில் ஒருபுறத்தில் விவசாயம் குறித்தும் மண் குறித்தும் பக்தி மற்றும் நன்றியறிதல் உணர்வு மக்களிடத்தில் ஏற்பட வேண்டும் என்பதற்காக இந்த மண்ணைப் பராமரிக்கும் பழக்கம் இருந்து வந்திருக்கிறது.
மண் மீது பக்தி கூடவே விஞ்ஞான பூர்வமாக அதைப் போற்றிப் பராமரித்தல் எனும் இரண்டு விஷயங்களுக்கு இந்த தேசத்தின் விவசாயிகள் தங்கள் வாழ்க்கையில் மிகுந்த முக்கியத்துவம் அளித்து வருகின்றார்கள்.
நம் தேசத்து விவசாயிகள் பாரம்பரியத்தோடு இணைந்தவர்களாக இருக்கும் அதே வேளையில் நவீன விஞ்ஞானத்தின் மீதும் நாட்டம் உள்ளவர்களாக இருக்கிறார்கள் முயற்சிக்கிறார்கள் மனவுறுதிப்பாடு உடையவர்களாக இருக்கிறார்கள் என்பது நம்மனைவருக்கும் பெருமிதம் அளிக்கிறது.
நான் இமாசலப் பிரதேசத்தின் ஹமீர்பூர் மாவட்டத்தைச் சேர்ந்த டோஹூ கிராமத்தின் போரஞ்ஜ் பகுதிக்குச் சென்ற போது அங்கே இருக்கும் விவசாயிகள் பற்றிக் கேள்விப்பட்டேன்.
இங்கே விவசாயிகள் முன்பெல்லாம் அளவேயில்லாமல் இரசாயன உரங்களைப் பயன்படுத்தி வந்திருக்கிறார்கள் இதனால் மண்வளம் பாதிப்படைந்தது.
கிராமத்தின் சில விழிப்புணர்வுமிக்க விவசாயிகள் இந்தச் சூழ்நிலையை நுணுக்கமாகப் புரிந்து கொண்டு பின்னர் சரியான சமயத்தில் தங்கள் நிலத்தின் மண்வளத்தைப் பரிசோதனை செய்தார்கள் உரம் நுண்ணூட்டம் இயற்கை உரங்கள் ஆகியவற்றைப் எவ்வளவு பயன்படுத்த வேண்டும் என்பன சொல்லிக் கொடுக்கப்பட்ட பின்னர் அவர்கள் இந்த ஆலோசனையை ஏற்றுக் கொண்டு கடைபிடித்தார்கள்.
இது எனக்கு மிகுந்த மகிழ்ச்சியை அளித்தது எனது விவசாய சகோதரர்கள் அவர்களுக்கு அளிக்கப்பட்டிருக்கும் மண்வள அட்டையில் காணப்படும் ஆலோசனைகளை அமல் செய்ய முன்வந்திருக்கிறார்கள் வெளிவரும் முடிவுகளைப் பார்க்கும் போது அவர்களது உற்சாகம் மேலும் அதிகரிக்கிறது.
மகசூலைப் பற்றி கவனம் செலுத்தப்பட வேண்டும் என்றால் முதலில் பூமித்தாய் மீது அக்கறை எடுத்துக் கொள்ள வேண்டும் பூமித்தாயை நாம் கவனித்துக் கொண்டால் இந்த பூமித்தாய் நம்மனைவரையும் கவனித்துக் கொள்வாள் என்பது விவசாய சகோதரர்களுக்குப் புரியத் தொடங்கியிருக்கிறது.
நாம் பூமித்தாயை வணங்குகிறோம் ஆனால் அவள் மீது யூரியா போன்ற உரங்களைப் போடுவதால் அவளுக்கு எத்தனை பாதிப்பு ஏற்படுகிறது என்பதை எப்போதாவது எண்ணிப் பார்த்திருக்கிறோமா?
பூமித்தாயின் மீது அளவுக்கு அதிகமாக யூரியாவைப் போடும் போது கடுமையான பாதிப்பு ஏற்படுகிறது என்பது அனைத்துவகையான அறிவியல் முறைகளிலும் நிரூபிக்கப்பட்டிருக்கிறது.
நமது பூமித்தாயின் புதல்வர்கள் எனது விவசாய சகோதரர்கள் இந்த உறுதிப்பாட்டை ஒருமுறை மேற்கொண்டு விட்டார்களேயானால் பூமித்தாயின் உடல்நலத்தில் மேம்பாடு காணப்படும் உற்பத்தி அதிகரிக்கும்.
ஆனால் குளிர்காலம் தொடங்கியவுடனேயே போர்த்தியிருக்கும் போர்வையிலிருந்து மீண்டு எழ சங்கடமாக இருப்பதை நாம் உணர்கிறோம் என்பது நம்மனைவரின் அனுபவமாக இருக்கிறது.
ஆனால் இப்படிப்பட்ட சூழ்நிலையிலும் கூட சதா சர்வகாலமும் விழிப்போடு இருப்போர் எப்படிப்பட்ட விளைவுகளை ஏற்படுத்துகிறார்கள் என்பதற்கான சில எடுத்துக்காட்டுகள் உத்வேகம் அளிக்கின்றன.
சிறியவரோ பெரியவரோ பெண்களோ ஆடவரோ தூய்மை என்பது அனைவருக்கும் அவசியமான ஒன்று தூய்மையைப் பேண அனைவரும் ஏதாவது ஒரு பங்களிப்பை ஆற்ற வேண்டியது அவசியம்.
விளையாட்டுத் துறையாகட்டும் வேறு ஏதாவது போட்டியாகட்டும் ஏதாவது சமுதாய நிகழ்ச்சியாகட்டும் நமது மாற்றுத்திறனாளிகள் யாருக்கும் எந்தவிதத்திலும் சளைத்தவர்கள் அல்லர்.
நாட்டின் பல்வேறு பாகங்களிலிருந்தும் வந்திருந்த நமது இளைய மாற்றுத்திறனாளி சகோதர சகோதரிகள் இதில் பங்கு கொண்டு தங்களின் திறன்களை வெளிப்படுத்தினார்கள்.
சமநோக்கு எனது மக்கள் என்ற உணர்வு வாயிலாக சமூகத்தில் நல்லிணக்கம் அதிகரிக்கட்டும் அனைவரும் ஒன்றாக இணைந்து முன்னேற வேண்டும்.
நான் அனைத்து நாட்டுமக்களுக்கும் மனமார்ந்த வாழ்த்துகளைத் தெரிவிக்கிறேன் இந்த வேளையில் சமூகத்தில் அமைதியும் நம்பிக்கையும் அதிகரிக்கும் வகையில் ஈத்பெருநாள் அனைவருக்கும் உத்வேகம் அளிக்கட்டும் புதிய சக்தியை வழங்கட்டும் புதிய மனவுறுதிக்கான திறனை அளிக்கட்டும்.
நான் உங்களிடம் விடுக்கும் விண்ணப்பம் என்னவென்றால் இந்த ஆண்டு முழுவதிலும் நீங்கள் மனதின் குரலில் கூறியவற்றிலிருந்து பத்து மிக நல்ல விஷயங்களை நீங்கள் எங்களோடு மீண்டும் பகிர்ந்து கொள்ளுங்களேன்.
கடந்து போனவற்றை ஆண்டுநிறைவில் கணக்குப் பார்க்கிறோம் கருத்துகளின் அலசல்களில் ஈடுபடுகிறோம் இவற்றின் முடிவுகளை அடியொற்றி அடுத்த ஆண்டுக்கான திட்டங்களைத் தீட்டுகிறோம்.
ஊடகத்தில் கடந்த ஆண்டின் சுவாரசியமான சம்பவங்களை நாம் மீண்டும் ஒருமுறை நினைவுக்குக் கொண்டு வரும் முயற்சியில் ஈடுபடுகிறோம்.
வாருங்கள் இந்த முறை நாம் வில் ஈடுபட்டு முயற்சி செய்து பார்ப்போமே இதன் மூலமாக நாம் மிகப் பலமானதொரு ஆக்கப்பூர்வமான சூழலை உருவாக்கி வரவிருக்கும் ஆண்டை வரவேற்போம்.
எனது அடுத்த மனதின் குரலில் நான் உங்களின் இந்த வில் வந்திருக்கும் விஷயங்களை நாட்டுமக்களிடத்தில் கொண்டு சேர்க்கும் முயற்சியில் கண்டிப்பாக ஈடுபடுவேன்.
சூரியனும் நீரும் இந்த புனித சத் பூஜையோடு நீக்கமற நிறைந்தவை என்றால் மண்ணால் ஆன கலயங்களும் கிழங்குகளும் பூஜை விதிகளோடு கூடிய பிரிக்க முடியாத பூஜைப் பொருட்கள் ஆகும்.
நம்பிக்கையை முன்னிறுத்தும் இந்தப் புனித நாளன்று உதிக்கும் சூரிய வழிபாடும் அஸ்தமனம் ஆகும் சூரியனை பூஜை செய்வதும் என்ற இணைபிரியாத கலாச்சாரம் நிறைந்திருக்கிறது.
உலகில் உதிப்பவர்களைத் துதிப்பவர்கள் பலர் இருந்தாலும் சத்பூஜை என்பது மறைவது என்பது உறுதியானது என்பதை உணர்ந்து ஆராதனை செய்யும் கலாச்சாரத்தையும் நமக்களிக்கிறது.
சத்பூஜைக்கு முன்பாக வீடு முழுக்க சுத்தம் செய்யப்படுகிறது கூடவே நதிகள் ஏரிகள் நீர்நிலைக்கரைகள் வழிபாட்டு இடங்கள் புனிதத் தலங்கள் ஆகியவற்றின் தூய்மைப் பணியில் அனைவரும் இணைந்து கொள்கிறார்கள்.
சூரிய வழிபாடு அல்லது சத்பூஜை என்பது சுற்றுச்சூழல் பாதுகாப்பு நோய் நிவாரணம் ஒழுங்குமுறை ஆகியவற்றைப் போற்றும் பண்டிகை.
பொதுவாக மக்கள் யாசிப்பதை ஈனமானதாகவே கருதுகிறார்கள் ஆனால் சத்பூஜையன்று காலையில் நீரால் அர்க்யம் அளித்த பின்னர் பிரஸாதத்தை வேண்டிப் பெற்றுக்கொள்வது என்ற சிறப்பான பாரம்பரியம் நிலவிவருகிறது.
காந்தியடிகள் பிறந்த நாளன்று எப்பொழுதுமே நான் கைத்தறி ஆடைகள் மற்றும் கதராடைகளை ஆதரித்தே பேசி வந்திருக்கிறேன் அதன் விளைவு என்ன என்பதைப் பார்ப்போமே இதைத் தெரிந்து கொண்டால் உங்களுக்கும் மகிழ்ச்சி ஏற்படும்.
ஒரு கடையில் மட்டுமே இத்தனை அதிக விற்பனை ஆகியிருக்கிறது என்று கேட்கும் பொழுதே மனதில் ஆனந்தம் மேலிடுகிறது மகிழ்ச்சி கொப்பளிக்கிறது.
இன்று இளைஞர்கள் முதியவர்கள் பெண்கள் என அனைத்து வயதினரும் கதராடைகள் மற்றும் கைத்தறி ஆடைகளை விரும்பி அணிகிறார்கள் என்பதையே இது காட்டுகிறது.
இதன் மூலம் எத்தனை நெசவாளிக் குடும்பங்கள் ஏழைக்குடும்பங்கள் கைத்தறியில் பணியாற்றுவோரின் குடும்பங்களுக்கெல்லாம் எத்தனை நன்மை உண்டாகும் என்பதை என்னால் கற்பனை செய்து பார்க்கமுடிகிறது.
முன்பெல்லாம் தேசத்துக்காக கதராடைகள் என்ற நிலையை ஃபேஷனுக்காக கதராடைகள் என்று சற்று மாற்றியமைத்தோம் ஆனால் கடந்த சில காலமாக தேசத்துக்காக கதராடைகள் ஃபேஷனுக்காக கதராடைகள் ஆகியவற்றுக்குப் பிறகு இப்பொழுது மாற்றத்திற்காக கதராடைகள் என்ற நிலை உருவாகிவருகிறது என்பதை என்னால் அனுபவப்பூர்வமாக கூறமுடியும்.
கதராடைகளும் கைத்தறியாடைகளும் பரமஏழைகளின் வாழ்வினில் மாற்றத்தை ஏற்படுத்தி அவர்களைப் பொருளாதாரரீதியாக வளமானவர்களாக மாற்றக்கூடிய வல்லமை படைத்த கருவியாக ஆகிவருகிறது.
பாதுகாப்புப்படையினர் மத்தியில் எனது தீபாவளி அனுபவத்தைப் பகிர்ந்து கொள்ளவேண்டும் அவர்கள் எப்படி தீபாவளிப்பண்டிகையைக் கொண்டாடுகிறார்கள் என்பதை நீங்கள் தெரிவிக்கவேண்டும் என்று ல் ராஜன் பட் அவர்கள் எழுதியிருக்கிறார்.
மீண்டும் ஒருமுறை எல்லையோரத்தில் இருக்கும் நமது அஞ்சாநெஞ்சம் படைத்த பாதுகாப்புப்படையினரோடு தீபாவளியைக் கொண்டாடும் பேறு கிடைத்தது.
இந்தமுறை ஜம்முகாஷ்மீரின் குரேஜ் பகுதியில் இருக்கும் பாதுகாப்புப்படையினரோடு தீபாவளியைக்கொண்டாடியது மறக்கமுடியாத அனுபவமாக இருந்தது.
எல்லைப்புறங்களில் மிகுந்த கடினமான சிரமம் நிறைந்த எத்தனையோ சூழ்நிலைகளை எதிர்கொண்டு நமது பாதுகாப்புப் படையினர் நாட்டைக் காத்துவருகிறார்கள் அந்தப் போராட்டம் அர்ப்பணிப்பு மற்றும் தியாகத்திற்காக நான் அனைத்து நாட்டுமக்கள் தரப்பிலிருந்தும் நமது பாதுகாப்புப்படையினர் ஒவ்வொருவரையும் தலைவணங்குகிறேன்.
எப்போதெல்லாம் நமக்கு சந்தர்ப்பம் வாய்க்கிறதோ வாய்ப்புக்கிட்டுகிறதோ நமது பாதுகாப்புப்படையினரின் அனுபவங்களைத் தெரிந்து கொள்ள வேண்டும் அவர்களின் சாகசச் செயல்களைச் செவிமடுக்கவேண்டும்.
நமது பாதுகாப்புப்படைவீரர்கள் நமது எல்லைப்பகுதிகளில் மட்டுமல்லாமல் உலகம் முழுக்கவும் அமைதியை நிலைநாட்ட பல மகத்துவம் வாய்ந்த பணிகளில் ஈடுபட்டு வருவது நம்மில் பலருக்குத் தெரியாமல் இருக்கலாம்.
உலகில் அமைதியை நிலைநிறுத்த ஐ.நா.வின் முயற்சிகள் ஆகியவற்றில் அதன் ஆக்கப்பூர்வமான பங்களிப்பை அனைவரும் நினைவு கூர்ந்தார்கள்.
இந்த உறுதிப்பாடு காரணமாகவே தொடக்கத்திலிருந்தே ஐ.நா.வின் பல்வேறு மகத்தான முன்னெடுப்புக்களில் நாம் ஆக்கப்பூர்வமான பங்களிப்பை நல்கி வந்திருக்கிறோம்.
இதன் தொடக்கச் சொற்றொடொரில் முன்வைக்கப்பட்டது என்னவென்றால் இது பாரதத்தின் பிரதிநிதியான ஹன்ஸா மேத்தா அவர்களின் முயற்சிகளின் பலனாக என்று மாற்றி அமைக்கப்பட்டது அதாவது அனைத்து மனிதர்களும் சுதந்திரமாகவும் சமமானவர்களாகவும் பிறக்கிறார்கள் என்பதே இதன் பொருள்.
ஐக்கிய நாடுகள் சபையின் அமைதி காக்கும் செயல்பாடுகளில் பாரதம் எப்பொழுதுமே ஆக்கப்பூர்வமான தனது பங்களிப்பை நல்கி வந்திருக்கிறது.
இந்தச் செயல்பாடுகள் கொரியா கம்போடியா லாவோஸ் வியட்நாம் காங்கோ சைப்ரஸ் லைபீரியா லெபனான் சூடான் என உலகின் அனைத்துப் பகுதிகளிலும் நாடுகளிலும் நடைபெற்றிருக்கின்றன.
பாரதத்தின் பாதுகாப்புப் படையினர் பல்வேறு நாடுகளில் அந்த நாட்டுமக்களுக்குப் பாதுகாப்பு அளித்ததோடு மட்டுமல்லாமல் மக்கள் நேச செயல்பாடுகள் வாயிலாக அவர்களின் நெஞ்சங்களிலும் இடம் பிடித்திருக்கிறார்கள்.
லைபீரியாவில் ஐக்கிய நாடுகளின் அமைதி காக்கும் இயக்கத்தின் மூலமாக முதல் பெண் காவலர் பிரிவை அனுப்பிய முதல் நாடு பாரதம் தான் என்பது மிகச் சிலருக்கே தெரிந்திருக்கும்.
காந்தியடிகளும் கௌதமபுத்தரும் வாழ்ந்த இந்த பூமியிலிருந்து நமது தீரம்நிறை அமைதிக்காப்பாளர்கள் உலகெங்கும் அமைதியையும் நல்லிணக்கத்தையும் நிறுவும் செய்தியைக் கொண்டு சேர்த்திருக்கிறார்கள்.
லெப்டினன்ட் ஜெனரல் பிரேம்சந்த் அவர்கள் சைப்ரசில் தனக்கென ஒரு தனி அடையாளத்தை ஏற்படுத்திக்கொண்ட சிலரில் ஒருவர்.
பாரதம் ஒரு அமைதியின் தூதுவன் என்ற வகையில் உலகில் அமைதி ஒற்றுமை நல்லிணக்கம் ஆகிய செய்திகளை எப்பொழுதுமே அளித்துவந்திருக்கிறது.
ஒவ்வொருவரும் அமைதி நல்லிணக்கத்துடன் வாழவேண்டும் ஒரு சிறப்பான அமைதியான வருங்காலத்தைச் சமைக்கும் திசையில் நாம் முன்னேற வேண்டும் என்பதே நமது நோக்கமாக இருக்கிறது.
எனதருமை நாட்டுமக்களே நமது புண்ணியபூமியை பல மகாபுருஷர்கள் அலங்கரித்திருக்கிறார்கள் இவர்கள் தன்னலமற்ற உணர்வோடு மனித சேவையில் ஈடுபட்டிருக்கிறார்கள்.
அவர் அயர்லாந்தில் மார்கக்ரெட் எலிசபெத் நோபலாகப் பிறந்தாலும் ஸ்வாமி விவேகானந்தர் அவருக்கு நிவேதிதா என்ற பெயரைச்சூட்டினார்.
இவர் ஸ்வாமி விவேகானந்தரால் மிகவும் ஈர்க்கப்பட்டு தனது சுகமான வாழ்வைத் துறந்து தனது வாழ்க்கை முழுவதையும் ஏழைகளின் சேவையிலேயே முற்றிலுமாக அர்ப்பணித்தார்.
ஆங்கிலேயர்கள் நம் நாட்டை மட்டும் அடிமைப்படுத்தவில்லை அவர்கள் நம்மை மனதளவில் அடிமைகளாகவே வைத்திருக்கும் முயற்சிகளில் ஈடுபட்டுவந்தார்கள்.
அவர் உலகின் பல்வேறு நாடுகளுக்குச் சென்று சனாதன தர்மம் மற்றும் தத்துவங்கள் ஆகியவை பற்றிய தவறான பிரச்சாரங்களுக்கு எதிராக ஓங்கிக் குரல் கொடுத்தார்.
புகழ்பெற்ற தேசியவாதியும் தமிழ்க்கவியுமான சுப்ரமணிய பாரதி புதுமைப்பெண் என்ற புரட்சி ததும்பும் கவிதையில் புதுயுகப்பெண்டிர் பற்றியும் அவர்களின் சரிநிகர் சமநிலை குறித்தும் விளக்கி இருக்கிறார்.
அவர் தனது கட்டுரை மற்றும் மாநாடுகள் வாயிலாக போஸ் அவர்களின் ஆய்வைப்பிரசுரிக்கவும் பரப்பவும் ஒத்துழைப்பு நல்கியிருக்கிறார்.
சகோதரி நிவேதிதா தனது உடல்நலத்தைப் பற்றி சற்றும் பொருட்படுத்தாது கால்வாய்களையும் தெருக்களையும் சுத்தம் செய்யும் பணியைத் தொடங்கிவைத்தார்.
அதாவது அனைத்தையும் பாரதத்திற்காக அர்ப்பணித்த சகோதரி நிவேதிதா இங்கே ஓய்வெடுத்துக்கொண்டிருக்கிறார் என்று அவரது கல்லறையில் பொறிக்கப்பட்டிருக்கிறது.
இந்த மகத்தான ஆளுமையின் பொருட்டு ஒவ்வொரு இந்தியக் குடிமகனும் அவரது வாழ்க்கையிலிருந்து படிப்பினை பெற்று தன்னை அந்த சேவைப் பாதையில் ஈடுபடுத்திக் கொள்ளும் முயற்சிகளை மேற்கொள்வதை விடச் சிறப்பான நினைவஞ்சலி இன்று வேறு ஒன்று இருக்க முடியாது.
முதன்மையாக நமது முதல் பிரதம மந்திரி ஜவகர்லால் நேருவின் பிறந்த நாளாக நாம் கொண்டாடி வரும் குழந்தைகள் தினத்தை முன்னிட்டு அனைத்துக் குழந்தைகளுக்கும் என் நெஞ்சம்நிறை நல்வாழ்த்துக்கள்.
ராஜரோகம் என்றால் இப்படிப்பட்ட நோய்கள் செல்வச் செழிப்பு நிறைந்தவர்கள் சுகவாழ்வு வாழ்பவர்களுக்கு மட்டுமே வரக்கூடியவை என்று பொருள்.
இளைய வயதில் இது போன்ற நோய்களால் பீடிக்கப்படுவதற்கு முக்கியமான ஒரு காரணம் நமது வாழ்க்கைமுறையில் உடல்ரீதியான செயல்பாடுகள் குறைந்து வருவதும் உணவுப்பழக்கங்களில் ஏற்பட்டிருக்கும் மாற்றங்களும் தான்.
நமது பழைய பழக்கங்களை சற்று மாற்றி சின்னச்சின்ன விஷயங்களை சரியான முறையில் செய்யப்பழகி அப்படிச்செய்வதை நமது இயல்பாக நாம் ஆக்கப் பழகவேண்டும்.
குழந்தைகள் திறந்த மைதானங்களில் விளையாடும் பழக்கத்தில் ஈடுபடுவதை குடும்பத்தில் உள்ளவர்கள் விழிப்புணர்வோடு முயற்சிகள் மேற்கொள்ளவேண்டும்.
யோகம் என்பது குறிப்பாக நமது இளையசகோதரர்களிடம் ஆரோக்கியமான வாழ்க்கைமுறையை ஏற்படுத்தவும் வாழ்க்கைமுறைக் கோளாறிலிருந்து தப்பவும் மிக பயனுடையதாக இருக்கிறது.
சுலபமானது என்று ஏன் கூறுகிறேன் என்றால் இதை எளிதில் கற்றுக் கொள்ளமுடியும் ஏன் மிக எளிமையானது என்றால் இதை எங்கு வேண்டுமானாலும் செய்யமுடியும்.
எய்ம்ஸ் மருத்துவமனையில் இது குறித்த ஆய்வு நடைபெற்று வருகிறது இதுவரை கிடைத்திருக்கும் முடிவுகளை வைத்துப் பார்க்கும் போது அவை மிகவும் ஊக்கமளிப்பவையாக இருக்கின்றன.
ஆயுர்வேதத்தையும் யோகத்தையும் நாம் வெறும் சிகிச்சைகளாகப் பார்க்காமல் அவற்றை நமது வாழ்க்கையின் அங்கங்களாக ஆக்கிக்கொள்வோம்.
எனது நேசம்நிறை நாட்டுமக்களே குறிப்பாக எனது இளைய நண்பர்களே விளையாட்டுத்துறையில் கடந்த சில நாட்களில் பல நல்ல செய்திகள் வந்திருக்கின்றன.
நமது வீரர்கள் மிகச்சிறப்பாக விளையாடியதால் தான் பத்தாண்டுகளுக்குப் பிறகு நம்மால் ஆசியக்கோப்பை வெற்றியாளர்களாக ஆக முடிந்திருக்கிறது.
பேட்மின்டன் நட்சத்திரம் கிடாம்பி ஸ்ரீகாந்த் மிகச்சிறப்பாக விளையாடி டென்மார்க் ஓபனில் வென்று பாரதத்திற்குப் பெருமை சேர்த்திருக்கிறார்.
இந்தோனேசியா ஓபன் மற்றும் ஆஸ்ட்ரேலியா ஓபன் பந்தயங்களுக்குப் பிறகு இது மூன்றாவது சூப்பர் சீரீஸ் பிரீமியர் பந்தய வெற்றி.
நமது இளைய விளையாட்டு வீரர்களுக்கும் அவர்கள் படைத்திருக்கும் இந்த சாதனைக்கும் பாரதத்துக்குப் பெருமை சேர்த்தமைக்காக என் உளம்நிறை பாராட்டுதல்களைத் தெரிவித்துக் கொள்கிறேன்.
இத்தனை பெரிய ஆட்டம் அனைத்து இளைய வீரர்களின் சக்தி உற்சாகம் சாதித்துக் காட்டவேண்டும் என்ற தாகம் ஆகியவற்றைப் பார்த்தபோது திகைப்பு மேலிட்டது.
பாரதத்தால் வெற்றி பெறமுடியாமல் போயிருக்கலாம் என்றாலும் பாரதத்தின் இளைய விளையாட்டு வீரர்கள் மக்கள் அனைவரின் நெஞ்சங்களையும் வெற்றி கொண்டார்கள்.
பாரதம் உட்பட உலக நாடுகள் அனைத்தும் இந்த மாபெரும் கொண்டாட்டத்தை ரசித்தார்கள் மொத்த பந்தயத் தொடரும் கால்பந்தாட்ட ரசிகர்களைக் கவர்ந்தன கேளிக்கை அளித்தன.